Turneringsbetingelser Pink Cup 2019 - Kræftens Bekæmpelse
Golfklubben fastsætter selv en dato til afvikling af turneringen i perioden fra 1. maj til og med 18. august 2019.
Det endelige indsamlingsresultat skal indsendes til Kræftens Bekæmpelse senest 19. august 2019.
Den klub, der indsamler flest penge totalt set pr. golfklub, vinder et foredrag med den anerkendte forsker Anne Tjønneland, leder af Enheden for Kost, Gener og Miljø i Kræftens Bekæmpelse, der fortæller om myter og forskning, når det kommer til kræft.
Til landsfinalen deltager 40 klubber. Klubberne repræsenteres af A- og B-vinderne fra den lokale Pink Cup-turnering. Spillerne skal være medlem af den golfklub, de repræsenterer. Er en vinder forhindret i at deltage i landsfinalen, findes en ny deltager fra den samme række. Er dette ikke muligt, findes en ny deltager, som kunne havde deltaget i den samme række.
De 40 deltagende golfklubber kvalificerer sig i Pulje 1, Pulje 2 eller Pulje 3:
Først udtages de 15 golfklubber til Pulje 1, dernæst de 15 klubber til Pulje 2 og til sidst udtrækkes 10 klubber blandt de resterende klubber til Pulje 3. En golfklub kan dog ikke udtrækkes til Pulje 3 to år i træk.
Er en klub i Pulje 1 eller Pulje 2 forhindret i at deltage i landsfinalen, inviteres den næste klub, der har indsamlet flest penge i den pågældende pulje. I Pulje 3 findes en ny klub ved lodtrækning. Nye klubber deltager på lige vilkår med de andre klubber.
Bemærk, der kan max. udløses seks holes-in-one i Pink Cup-turnering en 2019. Laves der flere end seks holes-in-one, fordeles den samlede pulje på 150.000 kr. mellem de klubber, der har lavet hole-in-one.
Sidst ændret15.10.2018